Fernandes Žaklin

Žaklin Fernandes (; sünd. 11. eloku 1985, Manam, Bahrein) om šrilankaiž-indijalaine aktris da fotomodel'. Fil'mdase Bollivudan hindikel'žiš i anglijankel'žiš sädusiš.

 Biografii 
Žaklin om sündnu Manam-lidnha, pagenuded Elroi-muzikantan Šrilankaspäi i Kim-stüardessan Malaizijaspäi kanzha, mam om indiženke i kanadiženke augotižlibundanke. Om norembaižen kanzas, kaks' velläd da sizar om Žaklinal. Openui Bahreinas i ühtni sen TV-serialoihe. Om Sidnein universitetan pästnikan (massižed kommunikacijad), radoi televizijan lehtezmehen Šrilankas. Hän ühtni čomuden «Miss Mail'm 2006»-konkursha (Los Andželes) Miss Universe Sri Lanka-arvnimenke.

Besedoiči kahtenke mužikanke, no jäb naimiželota.

 Valitud fil'mografii 
 «Aladin» (2009) — Žasmin (änetoiti Mona Ghoš Šetti, Žaklinan hindi oli paha völ)
 «Tezižin, kuspäi om tulnu» (2010) — Tara
 «Täuz' pert'''» (2010) — Dhanno
 «Rikond 2» (2011) — Prija
 «Täuz' pert' 2» (2012) — Bobbi Kapur
 «Voibištelend 2» (2013) — Omiša
 «Išk» (2014) — Šaina Mehra
 «Trilogii» / «Roi» (2015) — Ajiša / Tija
 «Velled» (2015) — Dženni Fernandes
 «Täuz' pert' 3» (2016) — Ganga «Greisi» Pateli
 «Ambund» (2016) — Mira Bel / Išika
 «Lendai Džatt» (2016) — Kirti
 «Holematomad kaks'jaižed» (2017) — Ališka
 «Voibištelend 3''» (2018) — Džessika

 Mel'hetartujad faktad 
 Vl 2014 hän avaiži Šrilankan nügüd'aigaižen keitandan restoran Kolombos.What's cooking, Jacky? (Midä keitam, Žeki?) / Mumbaimirror.com. 

 Homaičendad 

 Irdkosketused 
 Žaklin Fernandes — Instagram.



Kategorii:Indijan aktrisad
Kategorii:Šrilankan fotomodelid
Kategorii:Aktrisad kirjamišton mödhe
Kategorii:Fotomodelid kirjamišton mödhe
Kategorii:Personalijad kirjamišton mödhe
Kategorii:Sündnuded Manamha